S-3890/2021

Mál þetta, sem dómtekið 6. október sl., er höfðað með ákæru, útgefinni af lögreglustjóranum á höfuðborgarsvæðinu 24. ágúst 2021 á hendur S-kk-þgf M-kk-þgf B-kk-þgf, kt. [...], [...], 105 Reykjavík, fyrir fíkniefnalagabrot með því að hafa, miðvikudaginn 20. janúar 2021, í íbúð að [...] í Reykjavík, haft í vörslum sínum 16 kannabisplöntur og 2.545 gaf kannabislaufum, sem ákærði hafði ræktað um nokkurt skeið fram til þess dags.

Mál nr. [...]

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 16 kannabisplöntum og 2.545 gaf kannabislaufum sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á 4 ljósa brettum, lampa, spennugjafa, loftsíu, gróðurtjaldi, vatnsdælu og 10 lítrum af áburði sem lögregla lagði hald á, skv. munaskrá lögreglu nr. 151236, skv. heimild í 7. mgr. 5. gr. sömu laga, sbr. og 1. mgr. 69. gr. a almennra hegningarlaga nr. 19/1940, en munirnir voru notaðir til framleiðslu kannabisplantnanna .

Ákærði hefur játað skýlaust fyrir dómi þá háttsemi sem honum er gefið að sök samkvæmt ákæru. Sannað er með játningu ákærða og öðrum gögnum málsins að á kærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í [...]. Samkvæmt framlögðu sakavottorði, dagsettu 18. ágúst 2021, gekkst ákærði undir sektarrefsingu með lögreglustjórasátt 1. október 2014 fyrir að aka undir áhrifum áfengis. Hefur sú lögreglustjórasátt ekki áhrif á refsingu í þessu máli.

Brot ákærða er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar er litið til þess aðákærði hefur játað skýlaust brot sitt bæði hjá lögreglu og fyrir dómi. Þá er einnig litið til þess er kom fram í máli verjanda ákærða þess efnis að ákærði hefur ekki aftur gerst brotlegur við lög eftir þá háttsemi sem hann er nú sakfelldur fyrir, sýndi samvinnu við rannsókn málsins, hefur farið í vímuefnameðferð og verið edrú síðan. Verður framangreint metið ákærða til refsimildunar, sbr. 5., 8. og 9. tölul. 1. mgr. 70. gr. almennra hegningarlaga nr. 19/1940.

Á hinn bóginn er litið til eðlis og umfangs brots ákærða. Brotið var vel skipulagt og ásetningur ákærða einbeittur en hann þurfti að koma sér upp sérútbúnaði í húsnæði sem hann hafði til umráða og leggja vinnu í ræktun þeirra fíkniefna sem um ræðir. Þá er einnig litið til magns þeirra fíkniefna sem ákærði hafði í vörslum sínum sem hann hafði ræktað um nokkurt skeið. Verður framangreint metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 60 daga. Eftir atvikum þykir mega binda þá refsingu skilorði á þann veg sem í dómsorði greinir.

Með vísan til kröfugerðar ákæruvaldsins, gagna málsins, og tilgreindra lagaákvæða í ákæru eru gerð upptæk til ríkissjóðs 16 kannabisplöntur, 2.545 grömmaf kannabislaufum, 4 ljósabretti, lampi, spennugjafi, loftsía, gróðurtjald, vatnsdæla og 10 lítrar af áburði sem lögregla lagði hald á, skv. munaskrá lögreglu nr. 151236.

Ákærði greiði málsvarnarþóknun skipaðs verjanda síns, O-kk-ef S-kk-ef lögmanns, 188.480 krónur, að meðtöldum virðisaukaskatti, og 109.583 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf M-kk-nf B-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 16 kannabisplöntum, 2.545 grömmaf kannabislaufum, 4 ljósa brettum, lampa, spennugjafa, loftsíu, gróðurtjaldi, vatnsdælu og 10 lítrum af áburði.

Ákærði greiði málsvarnarþóknun skipaðs verjanda síns, O-kk-ef S-kk-ef lögmanns, 188.480 krónur, og 109.583 krónur í annan sakarkostnað.

S-kk-nf Ö-kk-nf C-kk-nf